Diari Oficial de la Generalitat Valenciana


Sumari del DOGV 362, del 11-04-1986 (1986/806010)

ORDRE de 17 de març, de 1986, de la Conselleria d'Agricultura i Pesca, sobre mesures de lluita contra la brucellosi en el bestiar oví, cabrum i boví.
-----------------------------------------------------------------------------------------------------------------------------------------------------

### Dades del document

Número de DOGV
:   362

Data del DOGV
:   11-04-1986

Secció del DOGV
:   ALTRES DISPOSICIONS

Número del document
:   1986/806010


Data del document
:   17-03-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 17 de març de 1986, de la Conselleria d'Agricultura i Pesca, sobre mesures de lluita contra la brucel.losi en el bestiar oví, cabrum i boví.  
La brucel·losi constitueix a la província de València la zoonosi que produeix pèrdues econòmiques i socials majors.   
Les campanyes de sanejament, el sacrifici d'animals declarats positius i la prevenció amb les vacunes REV-1 i B-19 de les reproductores futures, han estat mesures que han contribuït al fet que la malaltia no arribe a cotes més altes de positivitat.   
Actualment, els avanços tecnològics permeten de vacunar animals adults amb vacuna REV-1 amb dosis reduïda que crea immunitat de per vida.   
En atenció d'aquests motius, consultada la Direcció General de la Salut de la Conselleria de Sanitat i Consum, s'ordena:   
Article primer  
S'estableix amb caràcter general i obligatori a tota la província de València la vacunació contra la brucel·losi, d'acord amb la legislació vigent, dels efectius ramaders següents:   
a) Totes les vedelles d'edat compresa entre 3 i 9 mesos de vida, amb la vacuna B-19.   
b) Totes les segalles i corders femelles compresos entre 3 i 6 mesos seran vacunades amb REV-1   
Article segon  
Atesa la incidència de la brucel·losi a totes les Comarques, s'hi realitzarà la vacunació de tot el bestiar oví i cabrum adult amb la vacuna REV-1 en dosi reduïda.   
Article tercer  
La vacuna i l'aplicació d'aquesta al bestiar oví i cabrum serà gratuïta. S 'ha fixat un cost d'aplicació de 20 pessetes/animal. Aquest cost serà pagat pel ramader al veterinari que realitze l'aplicació. Al ramader li serà restituït el susdit import per l'Excma. Diputació Provincial de València, en base al programa que desenvolupa el Conveni Marc en matèria agropecuària.   
a) El Director de la Campanya serà el Cap de la Secció de Producció Animal de la Direcció Territorial, el qual establirà les normes sobre l'inici, ritme de vacunació, control de vacunes, etc.   
Els Serveis Centrals de Producció i Sanitat Animal i la Secció de Producció Animal de la Direcció Territorial de la Conselleria d'Agricultura i Pesca realitzaran l'organització de la campanya. El desenvolupament d'aquesta a nivell municipal serà responsabilitat del Caps dels Serveis Veterinaris Municipals.   
b) Cada animal vacunat serà perfectament identificat amb cròtals, crear de Malta o qualsevol altre sistema establert pel Director de la Campanya.   
c) Els veterinaris que desenvolupen la campanya ompliran els informes de vacunació i el del cens, i reflexaran en la cartilla ramadera les dades corresponents.   
Article quart  
Es desenvoluparà una Campanya informativa dirigida a ramaders i població rural sobre les conseqüències de la brucel·losi, i es donaran normes per evitar-ne la difusió.   
En el desenvolupament d'aquesta campanya es requerirà la col·laboració de veterinaris i metges rurals.   
Article cinqué  
Les dosis de vacuna necessàries seran facilitades als veterinaris que col·laboren en el desenvolupament de la Campanya per la Secció de Producció Animal de la Direcció Territorial, i se'n faran responsables cadascun d'aquells de la conservació fins a l'aplicació pràctica.   
Article sisé  
Es prega al Serveis Provincials Sanitaris Locals i Alcaldes de prestar la màxima col·laboració en el desenvolupament de la normativa present.   
DISPOSICIO FINAL  
La present Ordre entrarà en vigor l'endemà de la publicació en el Diari Oficial de la Generalitat Valenciana.   
València, 24 de febrer de 1986.   
El Conseller d'Agricultura i Pesca  
LLUIS FONT DE MORA I MONTESINOS